*Проект*

**ЗАКОН**

**за изменение и допълнение на Закона за автомобилните превози**

(*обн., ДВ, бр. 82 от 1999 г.; изм. и доп., бр. 11 и 45 от 2002 г., бр. 99 от 2003 г., бр. 70 от 2004 г., бр. 88, 92, 95, 102, 103 и 105 от 2005 г., бр. 30, 85, 92 и 102 от 2006 г., бр. 42, 80 и 109 от 2007 г., бр. 102 от 2008 г., бр. 93 от 2009 г., бр. 41 от 2010 г., бр. 17 от 2011 г., бр. 38, 50, 60, 99 и 103 от 2012 г., бр. 15, 23, 66 и 109 от 2013 г., бр. 11, 60, 98 и 107 от 2014 г., бр. 14, 60, 81 и 100 от 2015 г., бр. 32, 58 и 59 от 2016 г., бр. 9 и 93 от 2017 г., бр. 62, 80 и 105 от 2018 г., бр. 60, 71 и 108 от 2020 г., бр. 21, 22 и 23 от 2021 г., Решение № 11 на Конституционния съд на РБ от 30.09.2021 г. - бр. 84 от 2021 г.,* *изм., бр. 67 от 2023 г.,* *доп., бр. 88 от 2023 г.*)

**§ 1.** В чл. 7 се правят следните изменения и допълнения:

1. В ал. 1, изречение трето след думата „регистрация“ се поставя запетая и се добавя „с изключение на случаите по чл. 7а, ал. 7“.

2. В ал. 2 основният текст се изменя така:

„(2) Лиценз на Общността и лиценз за извършване на превоз на пътници или товари на територията на Република България с автомобили с българска регистрация, а при превоз на товари и с наети моторни превозни средства, регистрирани или пуснати в движение в съответствие с правото на друга държава членка на Европейския съюз, се издава на търговци по смисъла на Търговския закон, когато отговарят на изискванията за:“

**§ 2.** В чл. 7а се създава ал.7:

 „(7) Лицензиран превозвач, който извършва автомобилен превоз на товари, може да използва наети моторни превозни средства за превоз на товари, регистрирани или пуснати в движение в съответствие с правото на друга държава членка на Европейския съюз, при условие че:

1. периодът на използване е не по-дълъг от два последователни месеца през дадена календарна година;

2. броят на наетите моторни превозни средства е 25 % от моторните превозни средства за превоз на товари с българска регистрация, които са на разположение на търговеца съгласно чл. 5, параграф 1, буква „ж“ от Регламент (ЕО) № 1071/2009. Процентното съотношение на наетите моторни превозни средства и моторните превозни средства за превоз на товари с българска регистрация се определя към датата на издаване за наетото моторно превозно средство на заверено копие на лиценза на Общността или удостоверение за обществен превоз на моторно превозно средство. Превозвач, който разполага с повече от едно и по-малко от четири моторни превозни средства за превоз на товари с българска регистрация може да използва едно наето моторно превозно средство“.

**§ 3.** В чл. 19, ал. 7, изречение първо след думата „областните“ се поставя запетая и се добавя „междуобластните“.

**§ 4.** В § 1 от Допълнителните разпоредби се правят следните допълнения:

1. В т. 4, б. „а“ след думата „средства“ се добавя „с българска регистрация“.
2. В т. 49 след думата „областните“ се поставя запетая и се добавя „междуобластните“.

**ДОПЪЛНИТЕЛНА РАЗПОРЕДБА**

**§ 5.** Този закон въвежда разпоредби на Директива (ЕС) 2022/738 на Европейския парламент и на Съвета от 6 април 2022 г. за изменение на Директива 2006/1/ЕО относно използването на превозни средства, наети без шофьори, за автомобилен превоз на товари.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 6.** В срок до 5 години от влизането в сила на закона изпълнителният директор на Изпълнителна агенция „Автомобилна администрация“ извършва последваща оценка на въздействието му при условията и по реда, предвидени в Закона за нормативните актове.

**§ 7.** Законът влиза в сила от деня на обнародването му в „Държавен вестник“.